laion/Wikipedia-Exotic huggingface dataset:
מועצת המדיניות המשותפת למתמטיקה

מועצת המדיניות המשותפת למתמטיקה (באנגלית: The Joint Policy Board for Mathematics, בראשי תיבות: JPBM) היא מועצה המורכב מארבעה איגודים מקצועיים: מהאגודה האמריקאית למתמטיקה (AMS), האיגוד האמריקאי לסטטיסטיקה (ASA), האיגוד האמריקאי למתמטיקה (MAA) והאגודה למתמטיקה יישומית ותעשייתית (SIAM). במועצה יש כמעט 55,000 מתמטיקאים ומדענים החברים בארבעת הארגונים. בכל אפריל, ה־JPBM חוגג את חודש המודעות למתמטיקה וסטטיסטיקה (בעבר נקרא החודש "חודש המודעות למתמטיקה") כדי להגביר את ההבנה הציבורית וההערכה של המתמטיקה והסטטיסטיקה. שם האירוע שונה על ידי המועצה בשנת 2017. כדי לפשט את מאמצי התיאום, המועצה החליטה גם בשנת 2017 כי לא יהיה עוד נושא שהוקצה לשנה לחודש. חגיגה זו של מתמטיקה, וכעת מתמטיקה וסטטיסטיקה, החלה כ"שבוע המודעות למתמטיקה" בשנת 1986. פרס התקשורת נוסד על ידי המועצה בשנת 1988 כדי לתגמל ולעודד אנשי עיתונות ותקשורת, אשר על בסיס מתמשך מביאים רעיונות ומידע מתמטי לקהלים שאינם מתמטיים. המועצה מעניקה את פרס התקשורת בכל ינואר בכנס המפגשים המשותפים במתמטיקה. מתמטיקאים וגם לא מתמטיקאים זכאים לקבל את הפרס. נכון לשנת 2022, הפרס בסך 2,000 דולר ומוענק עד לשני זוכים בשנה. הפרס הוא מאמץ משותף של ארבעת האיגודים המקצועיים המרכיבים את המועצה. להלן רשימת זוכי הפרס: הערה: בשנים 1989, 1992, 1995, 2004 לא הוענקו פרסים. 1988 - ג'יימס גליק 1990 - יו וויטמור 1991 - איווארס פיטרסון 1993 - ג'ואל שניידר 1994 - מרטין גרדנר 1996 - ג'ינה קולאטה 1997 - פיליפ ג' דייוויס 1998 - קונסטנס ריד 1999 - יאן סטיוארט 2000 - סילביה נסאר 2001 - קית' דבלין 2002 - הלמן פרגוסון וקלייר פרגוסון 2003 - רוברט אוסרמן 2005 - בארי ארתור סיפרה 2006 - רוג'ר פנרוז 2007 - סטיבן סטרוגאץ 2008 - קרל ביאליק 2009 - ג'ורג' סיקסר 2010 - מרכוס דו סוטוי 2011 - ניקולה פאלאצ'י ושריל הוטון 2012 - דנה מקנזי 2013 - ג'ון אלן פאולוס 2014 - דניקה מק'קלאר 2015 - נייט סילבר 2016 - סיימון סינג, לספרים אקספוזיטוריים ופופולריים, והמוזיאון הלאומי למתמטיקה, להסברה ציבורית 2017 - סיבאן רוברטס, לספרים אקספוזיטוריים ופופולריים, וארתור ט' בנג'מין, למען הסברה ציבורית 2018 - וי הארט ומאט פארקר 2019 - מרגוט לי שטרלי 2020 - כריסטופר באד וג'יימס טנטון 2021 - ג'ון ביילר, ריצ'רד קמפבל, רוזמרי פנינגטון ואריקה קלרייך 2022 - טליתיה וויליאמס אתר האינטרנט Mathematics and Statistics Awareness Month JPBM Communications Award באתר האגודה האמריקאית למתמטיקה Mathematics and Statistics Awareness Month flyer MAA, maa.org, JPBM Communications Award.
ארד (מחוז)

מחוז ארד (ברומנית: Județul Arad) הוא אחד ממחוזות רומניה הממוקם במערב המדינה בסמוך לגבול עם הונגריה. המחוז נמצא על שטח האזורים קרישאנה ובאנאט. בירת המחוז היא ארד. בהונגרית המחוז מכונה Arad megye, בסרבית כ-Арадски округ, ובגרמנית כ-Kreis Arad. המחוז נקרא על שם המרכז המנהלי שלו, העיר ארד. למחוז ארד שטח כולל של 7,754 קמ"ר (2,994 מייל רבוע), המהווה 3.6% מהשטח הלאומי של רומניה. השטח של מחוז ערד מחולק לשתי יחידות נפרדות המכסות כמעט מחצית מהמחוז כל אחת. בצד המזרחי של המחוז יש שטח הררי עד נמוך ובצד המערבי זה אזור מישורי המורכב ממישור ערד, מישור מוריס הנמוך ומישור וינגה הגבוה. מחוז אלבה ומחוז חונדוארה במזרח הונגריה - מחוז בקש ומחוז צ'ונגראד-צ'נאד במערב מחוז ביחור בצפון מחוז טימיש בדרום במונחים של אקלים, המאפיינים של מחוז ערד הם בעלי אקלים יבשתי ממוזג טיפוסי עם השפעות אוקיאניות. הטמפרטורות השנתיות הממוצעות נעות בין C°‏ 10 בשפלה, בגבעות C°‏ 9, בין C°‏ 6 ל-C°‏ 8 בהרים הנמוכים באזור הגבוה ביותר. כמות המשקעים הממוצעת היא בין 565 ל-600 מ"מ בשנה בשפלה, בין 700 ל-800 מ"מ בשנה בגבעות ובין-800 ל-1,200 מ"מ בשנה, באזור ההררי. ב-31 באוקטובר 2011 מנה המחוז 409,072 תושבים וצפיפות האוכלוסין הייתה 52 תושבים לקמ"ר (130/מ"ר). להלן ההתפתחות הדמוגרפית: ההרכב האתני של המחוז היה כלהלן: רומנים - 83.9% (343,163) הונגרים - 9.1% (37,067) צוענים - 4% (16,546) סלובקים - 1.1% (4,444) גרמנים - 0.8% (2,956) אוקראינים - 0.3% (1,295) סרבים - 0.2% (875) בולגרים - 0.1% (557) אחרים - 0.3% (1,190) יחד עם מחוז טימיש, מחוז ארד מהווה את אחד האזורים המפותחים ביותר ברומניה. בשל קרבתו לגבול, הוא מושך אליו מספר רב של השקעות זרות. הפוטנציאל החקלאי מוכנס מאוד לערך, מישורי ערד נחשבים לאחד מאגני ייצור הדגנים והירקות החשובים ביותר. משאבי טבע בערד הראויים להילקח בחשבון הם: נפט וגז, מכרות מוליבדן, מחצבות שיש, מים מינרליים ומרבצי אורניום. הענפים הכלכליים השולטים במחוז הם: חקלאות טקסטיל תעשיית העץ תעשיית הרכב מועצת מחוז ארד, שחודשה בבחירות המקומיות ב-2020, מורכבת מ-32 נציגים ("יועצים"). הרכב מועצת המחוז הוא כלהלן: למחוז ערד יש רשות עירונית (מוני'ציפיו) אחת, 9 ערים ו-68 כפרים גדולים (קומונות) עם כ-180 כפרים. מדיה וקבצים בנושא ארד בוויקישיתוף אתר האינטרנט הרשמי של ארד (ברומנית) ערך זה הוא קצרמר בנושא גאוגרפיה של רומניה. אתם מוזמנים לתרום לוויקיפדיה ולהרחיב אותו.
קולוניה (מחוז)

קולוניה (בספרדית: Colonia) הוא אחד ממחוזות אורוגוואי הממוקם בדרום המדינה. בירת המחוז היא קולוניה דל סקרמנטו, אחת הערים העתיקות ביותר במדינה. נכון לשנת 2010, תוחלת החיים עומדת על כ-78 שנים. הגיל הממוצע הוא כ-35 שנים. מדיה וקבצים בנושא קולוניה בוויקישיתוף ערך זה הוא קצרמר בנושא אורוגוואי ובנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
ריו נגרו (מחוז)

ריו נגרו (בספרדית: Departamento de Río Negro) הוא אחד ממחוזות אורוגוואי הממוקם במרכז מערב המדינה. בירת המחוז היא פראי בנטוס. ריו נגרו הוקם בחלוקת המחוזות בשנת 1837. מיקום המחוז הוא במרכז-מערב המדינה, גובלת בפאיסנדו מצפון, טקוארמבו ממזרח, נהר ריו נגרו (הנהר השחור) מפריד בינה לבין מחוזות דורסנו וסוריאנו מדרום, ונהר אורוגוואי מפריד בינה לבין ארגנטינה. המחוז הוכרז ב-1 באוגוסט 1881 כמחוז עצמאי, לאחר שהופרד מפאיסנדו. מספר התושבים נכון לשנת 2018 היה 57,874 נפש, ונחשב למחוז מועט אוכלסין (שלישי מהנמוך ביותר). מרבית האוכלסיה מתגוררת בערים, בעיר הבירה פראי בנטוס ובעיר יונג. במחוז קיימים שלושה עיריות (ניהול אזורי), יונג, נואבו ברלין, וסאן חבייר. בעיריות מתקיימים בחירות אחת ל-5 שנים, ובהם נבחרים ראש העיר וארבעה חברי מועצה. נכון לשנת 2010, תוחלת החיים עומדת בריו נגרו על כ-78 שנים. הגיל הממוצע הוא כ-31 שנים. החקלאות היא המרכיב הכלכלי המשמעותי ביותר במערב המחוז, והייצור החקלאי כולל: סויה, פשתן, תירס, דגנים, ענבים, חיטה וחמניות. במזרח המחוז ישנו גידול בקר בשטחי מרעה נרחבים, וכן יקבים ומחלבות. בבירת המחוז יש נמל מסחרי המתחבר לים דרך נהר אורוגוואי. מדיה וקבצים בנושא ריו נגרו בוויקישיתוף אתר האינטרנט הרשמי של ריו נגרו (בספרדית) ערך זה הוא קצרמר בנושא אורוגוואי ובנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
סליק בית החמרה בנען

סליק "בית החמרה" בנען היה הסליק המרכזי של קיבוץ נען שנבנה ב-1943. לאחר קום המדינה הפך הקיבוץ את המקום לאתר מורשת הפתוח לטיולים. לאחר סיום מלחמת העולם הראשונה החלו היישובים ברחבי הארץ להכין סליקים מאולתרים ששימשו את היישובים לאגור נשק בלתי חוקי ששימש כנשק הגנתי. ב-1925 הוקם ארגון ההגנה שפעל להקמת סליקים מרכזיים לאגירת נשק שנרכש על ידי הארגון ושימש למטרות הגנתיות והתקפיות. קיבוץ נען היה בין היישובים הפעילים בהם ביצעה "ההגנה" רכש, יצור ואחסון של נשק ותחמושת. כבר ב-1936 החל הקיבוץ, בהובלתו של חבר הקיבוץ יצחק שיפריס, להקים קוי ייצור של נשק ותחמושת ובמקביל להקים סליקים לאחסון התוצרת. ב-1943 הוחלט על הקמת סליק מרכזי גדול בקיבוץ שישמש לאחסון נשק ותחמושת. לבניית הסליק נבחר בית מגורים בשם "בית החמרה" שנקרא כך כי נבנה מבלוקים שהוכנו מאדמת החמרה הנפוצה בסביבה. הבית נבחר מכיוון שהיה בתהליך בניה ובאופן יוצא דופן כלל שירותים פרטיים. כמו כן היה האדריכל של הבית שותף לתכנון הבית והסליק. בניית הבית הסתיימה ב-1945 ומתחתיו נבנה סליק בגודל של 2.5 מטר על 2 מטר ובגובה 2.5 מטר. הגישה אל הסליק הייתה דרך פיר שנחפר ברצפת המסדרון אל השירותים. לאחר החפירה הוסתר פתח הפיר בארגז ברזל מלא חול שהותקן על גבי מסילות כשעל חלקו העליון של הארגז הונחו אריחים שהסוו את קיומו של הארגז. מחוץ לבית נבנתה בריכת דגי נוי ובמרכזה ברז מדומה שהיה מחובר לציר בורגי שהיה מחובר לארגז בפנים הבית. סיבוב הברז הסיע את הארגז על המסילה למרחק של כ-50 ס"מ באופן שחשף את פתח הפיר. לאחר סיום בנייתו אוחסן בסליק נשק וכן תחמושת שיוצרה בבתי המלאכה בקיבוץ ומשם נלקחה במשאית להמשך עיבוד במפעלים בתל אביב כשהיא מוסווית תחת זבל. במהלך השבת השחורה ב-1946 חיפשו הבריטים סליקים בקיבוץ אך הסליק המרכזי לא נתגלה. דבר קיומו של הסליק היה ידוע רק למספר מועט של אנשים. לאחר מלחמת העצמאות המשיך הבית לשמש למגורים מבלי שהגרים בו ידעו על הסליק. רק ב-1991 הוחלט בקיבוץ להפוך את המקום למוזיאון שכולל צילומים ופריטים של ההיסטוריה של הקיבוץ והבית. כמו כן מוצע למבקרים ביקור בסליק בו מוצגים כלי נשק. ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמודים 145–146 מדיה וקבצים בנושא סליק בית החמרה בנען בוויקישיתוף סליק בית החמרה בנען, ברשת החברתית פייסבוק נען באתר ארגון "ההגנה" בית החמרה – נען, באתר המועצה לשימור אתרי מורשת בישראל בקוי יצור אלו ייצרו מרכיבים להכנת רימונים, פצצות, נפצים ועוד אדריכל הבית היה אביה של בעלת הבית
ריברה (מחוז)

ריברה (בספרדית: Rivera) הוא אחד ממחוזות אורוגוואי הממוקם בצפון המדינה. בירת המחוז היא ריברה. ריברה הוקם בחלוקת המחוזות בשנת 1837. נכון לשנת 2010, תוחלת החיים עומדת בריברה על כ-76 שנים. הגיל הממוצע הוא כ-31 שנים. מדיה וקבצים בנושא ריברה בוויקישיתוף אתר האינטרנט הרשמי של ריברה (בספרדית) (בספרדית) ערך זה הוא קצרמר בנושא אורוגוואי ובנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
סלטו (מחוז)

סלטו (בספרדית: Rivera) הוא אחד ממחוזות אורוגוואי הממוקם בצפון המדינה. בירת המחוז היא סלטו. סלטו הוקם בחלוקת המחוזות בשנת 1837. גבולות המחוז הנוכחיים הוגדרו בשנת 1884. נכון לשנת 2010, תוחלת החיים עומדת בסלטו על כ-75 שנים. הגיל הממוצע הוא כ-29 שנים. מדיה וקבצים בנושא סלטו בוויקישיתוף אתר האינטרנט הרשמי של סלטו (בספרדית) ערך זה הוא קצרמר בנושא אורוגוואי ובנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
שמורת הטבע אגם זאקרו ויער המלך

שמורת הטבע אגם זאקרו ויער המלך (בגרמנית: Naturschutzgebiet Sacrower See und Königswald) היא שמורת טבע (Naturschutzgebiet בראשי תיבות NSG) במדינת ברנדנבורג בגרמניה. ההכרזה על ההגנה על השטח נעשתה ב-22 במרץ 1941 בכתב העת הרשמי של ממשלת פרוסיה בפוטסדאם בצו על הקמת "שמורת הטבע אגם זאקרו ויער המלך" בנפת פוטסדאם. מאז 30 בנובמבר 1998 נכללת השמורה באזור השימור (Landschaftsschutzgebiet בראשי תיבות LSG) "יער המלך עם אגמי האפל והנוף החקלאי של זבורגר" (Königswald mit Havelseen und Seeburger Agrarlandschaft). אזורי יער נרחבים סביב אגם זאקרו היו שמורת הטבע העתיקה ביותר בפוטסדאם מאז שנת 1941. האזור ממוקם צפונית-מזרחית לפוטסדאם, בין יונגפרנזה, נהר ההאפל המגיע מברלין והיישוב גרוס גליניקה (Groß Glienicke). גודלו 8,015 דונם. אגם זאקרו (Sacrower See) הוא אגם בחלק הצפוני של העיר פוטסדאם ברובע זאקרו. האגם הרדוד שמימיו עשירים בסיד שוכן כולו בשמורת הטבע אגם זאקרו ויער המלך. אזור יער נרחב צפונית-מזרחית לפוטסדאם ודרומית ליישוב גרוס גליניקה נקרא "יער המלך" (Königswald). הוא מוקף באגמים קרמפניצר זה (Krampnitzer See) ויונגפרנזה והנהר האפל. באמצע "יער המלך" שוכן אגם זאקרו. יערות אורן עתיקים יותר ויערות נשירים מעורבים כמו גם כמה ביצות קטנות קובעים את אופי היער. בתוך היער יש כמה גבעות. אלו כוללים את רהברג (Rehberg), גבעת זדליצברג (Zedlitzberg) בגובה 66 מטר, שוורצר ברג (Schwarzer Berg), לואיסנברגה (Luisenberge) בגובה 78 מטר, פוקסברגה (Fuchsberge) והכרם ליד זאקרו. 19 מטרים מעל לחוף להיניצזה (Lehnitzsee) במערב יער המלך נמצא מבצר מתקופת הברונזה המכונה רומרשנזה (Römerschanze, שם מטעה מכיוון שלאתר אין שום קשר לרומאים), הנקרא גם קוניגסוול (Königswall, "קיר המלך"), על שלוחה של השטח. הבית המחליף של בית היערן של זדליץ שנשרף בשנות השלושים של המאה ה-20 נמצא ביער. בקצה הדרומי של הפארק שוכנים ארמון זאקרו עם הכפר בעל אותו שם וכנסיית הגואל ונמל זאקרו. מדיה וקבצים בנושא שמורת הטבע אגם זאקרו ויער המלך בוויקישיתוף Potsdamer Naturschutzblätter (PDF) abgerufen am 7. Januar 2019 Sacrower See (PDF) abgerufen am 6. Januar 2019 Amtsblatt der Preußischen Regierung in Potsdam vom 22. März 1941 (PDF) Verordnung über das Landschaftsschutzgebiet „Königswald mit Havelseen und Seeburger Agrarlandschaft“ vom 30. November 1998 (GVBl.II/99, [Nr. 01, S. 2) zuletzt geändert durch Artikel 22 der Verordnung vom 29. Januar 2014 (GVBl.II/14, [Nr. 05])] Aktionstag im Naturschutzgebiet. In: Potsdamer Neueste Nachrichten; abgerufen am 7. Januar 2019.
אמדאוס (סדרת טלוויזיה)

אמדאוס (בגרמנית: Die Abenteuer des jungen Mozart, "הרפתקאותיו של מוצרט הצעיר") היא סדרת טלוויזיה מונפשת גרמנית, שעוקבת אחר הרפתקאות דמיוניות שעבר המלחין וולפגנג אמדאוס מוצרט בילדותו. הסדרה נוצרה על ידי ווינפריד דברטין והופקה על ידי LAR Little Amadeus Realisierungsgesellschaft mbH & Co. KG,‏ KiKa ו-ARD, לציון יום הולדתו ה-250 של מוצרט. הסדרה שודרה במקור בגרמניה בערוץ KiKa החל מ-16 בינואר 2006 עד 30 בנובמבר באותה שנה. בישראל הסדרה שודרה לראשונה בשנת 2008 בדיבוב עברי בערוץ לוגי, כאשר באותה שנה הסדרה שודרה בארצות הברית בהפצת American Public Television. לסדרה הופקה עונה אחת הכוללת 26 פרקים באורך 24 דקות. הסדרה זכתה במספר פרסים ובהשראתה הופקו מחזות, פסקולים, ספרים ומשחקים. הסדרה מתרחשת בזלצבורג שבאוסטריה במהלך המאה ה-18, ועוקבת אחר אמדאוס, ילד בן 7 עם כישרון מוזיקלי. בכל פרק אמדאוס עובר הרפתקה חדשה ומוזיקלית יחד עם משפחתו וחבריו, כמו כן הוא יוצא מצרות שגורם לו דביליוס, המזכיר הפרטי של הארכיבישוף, שמקנא בו. אמדאוס - ילד בן 7. מוזיקאי מוכשר. נאנרל - אחותו הגדולה של אמדאוס בחמש שנים. פומפרל - הכלב של אמדאוס. לאופולד - אבא של אמדאוס ונאנרל. אנה מריה - אמא של אמדאוס ונאנרל. קייטן - חברו הטוב ביותר של אמדאוס. דביליוס - מזכיר פרטי של הארכיבישוף. מקנא באמדאוס ובכישרון שלו. מריו - אחיין של דביליוס, אשר מתחרה מול אמדאוס. מונטי - החולדה של דביליוס, אשר עוזר לו בתחבולות נגד אמדאוס. תרזה - מנהלת מאפייה. קייטי - ילדה שנערצת על ידי אמדאוס ומריו. ארכיבישוף - יורש העצר של זלצבורג. מעריץ את אמדאוס. הדיבוב העברי בוים על ידי אורנה כץ, והופק על ידי מיכל בשירי בוידאופילם אינטרנשיונל. עידו דנקנר - אמדאוס יעל צבי - קייטי דני אבידן - קייטן הילה זהרור - נאנרל אלי לולאי - לאופולד אורנה כץ - אנה מריה / ארסל / ליסה שרון שחל - תרזה מיכה אוזין סליאן - ארכיבישוף זהר סדן - דביליוס גלעד שמואלי - מריו דניאל אפרת - מונטי אורי אומנותי - דמויות שונות מיכאל עינב - דמויות שונות את שיר הפתיחה של הסדרה ביצע בדיבוב העברי מיכאל עינב. הסדרה נוצרה על ידי ווינפריד דברטין, יוצר הסדרה "הלו ספנסר", לכבוד יום הולדתו ה-250 של המלחין וולפגנג אמדאוס מוצרט. הסדרה נועדה לגרום לילדים צעירים להתעניין במוזיקה קלאסית. קהל היעד של הסדרה הוא ילדים בני 4 עד 8, אך הסטטיסטיקה הראתה שגם בוגרים יותר צופים בה. מפיקי הסדרה החליטו לא להשתמש בהנפשה פופולרית בסגנון מאנגה, אלא להשתמש בהנפשה ישנה - "רצינו בכוונה לקבל דמויות בסגנון ישן ולהנפיש אותן בסגנון דיסני הישן ולהעניק להן מראה בצבע יד. זה גם הופך אותן למתאימות יותר למוזיקה קלאסית ברקע". הסדרה זכתה להצלחה רבה ברחבי העולם, ובהשראתה הופקו מחזות, פסקולים, ספרים ומשחקים, כמו כן היא זכתה במספר פרסים. אתר האינטרנט הרשמי של אמדאוס (בגרמנית) "אמדאוס", במסד הנתונים הקולנועיים IMDb (באנגלית) "אמדאוס", במסד הנתונים הקולנועיים KinoPoisk (ברוסית) אמדאוס, במיזם "אישים" לתיעוד היצירה הישראלית אדוארד רייכל, Amadeus introduces kids to classical music, באתר Deseret News,‏ 26 בינואר 2009
מעבר דיאטלוב

מעבר דיאטלוב (ברוסית: Перева́л Дя́тлова) הוא מעבר הרים בצפון אורל בין ההר חולטאצ'אחל (1,096.7 מטר) בגובה 905 ללא סימון הפונה מזרחה, קצת מלבד רכס אורל הראשי. הוא ממוקם בקצה הצפון מערבי של מחוז סברדלובסק ברובע העירוני איבדל, 128 ק"מ צפונית מערבית לעיר איבדל. הוא מחבר את העמק של היובל הרביעי הימני של נהר לוזבה עם החלקים העליונים של נהר אוספיה (גם היובל הימני של לוזבה). המעבר קיבל את שמו בקשר לטרגדיה שהתרחשה בפברואר 1959, כאשר לא הרחק ממנה, על המדרון המזרחי של הר חולטאצ'אחל, קבוצת תיירים בראשות איגור דיאטלוב מתו בנסיבות לא ידועות. תקרית מעבר דיאטלוב Гусельников Андрей (2016-09-17). "Екатеринбуржец снял перевал Дятлова с высоты птичьего полета. Видео" (ברוסית). РИА URA.RU. נבדק ב-2020-06-05.
In the Morning

In the Morning (בעברית: בבוקר) הוא סינגל שהוקלט על ידי הזמרת-יוצרת האמריקאית ג'ניפר לופז. השיר יצא לאור ב-27 בנובמבר 2020, על ידי חברות התקליטים היטקו רקורדס וניויוריקן רקורדס, כסינגל שלא מתוך אלבום. השיר נכתב על ידי, דניאל רונדון, ג'קסון פוט, ג'יימס אברהארט, לופז, ג'רמי דוסולייט, ג'וני סימפסון, פטריק אינגונזה, טים סומרס והופק על ידי, ג'קסון פוט, ג'וני סימפסון. עטיפת הסינגל צולמה על ידי הצלמים מרט אלאס ומרקוס פיגוט. העטיפה מציגה את לופז על רקע שחור כאשר גופה עירום מכלל בגדים. לאחר חשיפת העטיפה קיבלה לופז שלל של תגובות על כך שאינה לבושה בה כלל. לופז ביצעה את השיר בשידור חי בפעם הראשונה בחגיגות סיום השנה בהופעה מיוחדת בתוכנית הנקראת: "Dick Clark's New Year's Rockin' Eve '21", הספיישל השנתי של ערב השנה החדשה ששודר על ידי רשות השידור ABC מטיימס סקוור, שבמנהטן, ב-31 בדצמבר 2020. לאחר שביצעה את השיר המשיכה לופז בהופעתה וביצעה את השיר "Dream On". הווידאו קליפ הנלווה שצולם לשיר בוים על ידי ג'ורה פרנטיס והועלה לראשונה באופן בלעדי באפליקציית Triller, ב-13 בינואר 2021, לאחר מכן הועלה לערוץ היוטיוב של לופז בשידור חי ב-15 בינואר. הקליפ כולל סצינות של לופז "לא לובשה אלא רק כנפי מלאך ענקיות". לופז הצהירה כי הסרטון "מלא בסמליות על מערכת יחסים חד צדדית אפלה וההבנה שלא תוכלו לשנות אף אחד אחר (...) צמיחו כנפיים משלכם והתרחקו מכל אחד או כל דבר שלא באמת מעריך כל מה שיש לך להציע לו." מידע על היצירה "In the Morning" באתר מיוזיק בריינז סרטון השיר "In the Morning" באתר יוטיוב דניאל רונדון, ג'קסון פוט, ג'יימס אברהארט, לופז, ג'רמי דוסולייט, ג'וני סימפסון, פטריק אינגונזה, טים סומרס Surprise! Here’s the official cover art for #InTheMorning Single drops Friday Mert & Marcus, twitter, ‏2020-11-25 (באנגלית) Jennifer Lopez – In The Morning Lyrics, genius, ‏2020-11-27 (באנגלית) Jennifer Lopez shares NSFW cover art for new single 'In the Morning', ew (באנגלית) Jennifer Lopez Poses Nude for the Cover Art of Her New Single 'In the Morning' — See the Sexy Pic, people (באנגלית) Jennifer Lopez drops new single ‘In The Morning’ with sexy cover art, fans ask ‘why are you naked though?’, meaww (באנגלית) Jennifer Lopez poses nude for cover art of new single, wows fans: 'Bold and beautiful', foxnews (באנגלית) Jennifer Lopez’s Nude Cover Art For Her Upcoming Single ‘In The Morning’ Floors The Internet, shethepeople (באנגלית) Jennifer Lopez tears up during her 'New Year's Rockin' Eve' performance: 'We lost too many', usatoday, ‏2021-01-08 (באנגלית) JENNIFER LOPEZ IN THE MORNING Jennifer Lopez - In The Morning (Official Video), סרטון באתר יוטיוב (אורך: 2:53) Jennifer Lopez Drops 'In the Morning' Video: 'It's Full of Symbolism', billboard, ‏2021-01-13 (באנגלית) Jennifer Lopez Transforms Into Mythical Creatures in Ethereal 'In the Morning' Music Video, etonline, ‏2021-01-13 (באנגלית) Jennifer Lopez’s In The Morning Video Is an Ethereal Fashion Fantasy, vogue, ‏2021-01-13 (באנגלית) Jennifer Lopez - In the Morning (באנגלית אמריקאית), נבדק ב-2020-11-27 In The Morning - Single by Jennifer Lopez, נבדק ב-2020-11-27
האביר הירוק (סרט)

האביר הירוק (באנגלית: The Green Knight) הוא סרט אפוס פנטזיה אמריקאי משנת 2021 על ימי הביניים שכתב וביים דייוויד לאורי. מככבים בו דב פאטל, אליסיה ויקנדר, ג'ואל אדגרטון, בארי קיוגאן, ראלף איינסון ושון האריס, והוא מבוסס על השיר "סר גאווין והאביר הירוק". הסרט יצא לאקרנים ברחבי ארצות הברית ב-30 ביולי 2021 והוא זכה לביקורות מעורבות. הרפתקה פנטזית המבוססת על האגדה של המלך ארתור, הסרט מספר את סיפורו של סר גאוויין (דב פאטל), אחיינו הראשי של המלך ארתור, היוצא למסע כדי להתעמת עם האביר הירוק: זר ענק ירוק-עור. דב פאטל כסר גאוויין אליסיה ויקנדר כליידי / אסל ג'ואל אדגרטון כלורד בארי קיוגאן כסקאוונג'ר ראלף אינסון כאביר הירוק שון האריס כמלך ארתור קייט דיקי כמלכה גווינבר ארין קלימן כווינפרד שריטה צ'ודהורי כאמא אתר האינטרנט הרשמי של האביר הירוק האביר הירוק, ברשת החברתית פייסבוק האביר הירוק, ברשת החברתית אקס (טוויטר) האביר הירוק, ברשת החברתית אינסטגרם "האביר הירוק", במסד הנתונים הקולנועיים IMDb (באנגלית) "האביר הירוק", באתר AllMovie (באנגלית) "האביר הירוק", באתר Rotten Tomatoes (באנגלית) "האביר הירוק", באתר Metacritic (באנגלית) "האביר הירוק", במסד הנתונים הקולנועיים KinoPoisk (ברוסית) ביקורות שמוליק דובדבני, "האביר הירוק": וואו, לסרט הזה לא ציפינו, באתר ynet, 1 באוגוסט 2021 יעל שוב, ‏רוצו לראות את הסרט הזה בקולנוע. הוא לא ישאר שם הרבה, באתר "Time Out ישראל", 1 באוגוסט 2021 נתנאל שלומוביץ, "האביר הירוק": אל תטעו, זה לא סרט הרפתקות הוליוודי, באתר הארץ, 2 באוגוסט 2021 יונתן קופיבקר, האביר הירוק: ״הסרט שיגדיר אותי הקיץ״, מגזין פורטפוליו, 12 באוגוסט 2021 The Green Knight (באנגלית), נבדק ב-2020-08-09
מחוז אימבבורה

אימבבורה (בספרדית: Imbabura) הוא אחד ממחוזות אקוודור הממוקם בצפון המדינה בהרי האנדים. בירת המחוז היא איברה. תושבי המחוז דוברי ספרדית וכן קצ'ואה. מדיה וקבצים בנושא מחוז אימבבורה בוויקישיתוף אתר האינטרנט הרשמי של מחוז אימבבורה (בספרדית) ערך זה הוא קצרמר בנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
מחוז גואייס

גואייס (בספרדית: Guayas) הוא אחד ממחוזות אקוודור הממוקם במרכז המדינה. בירת המחוז היא גואיאקיל. עם יותר מ-3 מיליון תושבים, גואייס הוא המחוז המאוכלס ביותר באקוודור. המחוז הוא השביעי בשטחו, עם שטח של כ-15,400 קמ"ר. ההתיישבות באזור החלה בשנת 1534 עם כיבושו בידי האימפריה הספרדית. בעשורים האחרונים ישנו תהליך עיור מאסיבי, אשר גורם לקשיים ביצירת תשתיות מתאימות. מדיה וקבצים בנושא מחוז גואייס בוויקישיתוף אתר האינטרנט הרשמי של מחוז גואייס (בספרדית) (בספרדית) ערך זה הוא קצרמר בנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
מחוז צ'ימבורסו

צ'ימבורסו (בספרדית: Chimborazo) הוא אחד ממחוזות אקוודור הממוקם במרכז המדינה בהרי האנדים ויושב ברובו על שטחי הפארק הלאומי סנגאי. בירת המחוז היא ריובמבה. מחוז צ'ימבורסו מורכב מ-10 קנטונים בעלי אוטונומיה חלקית. בשטח המחוז נמצא ההר הגבוה ביותר באקוודור- הר הצ'ימבורסו, שגובהו הוא כ-6,267 מטרים. מדיה וקבצים בנושא מחוז צ'ימבורסו בוויקישיתוף אתר האינטרנט הרשמי של מחוז צ'ימבורסו (בספרדית) (בספרדית) ערך זה הוא קצרמר בנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
דאבל הזהב (סרט)

דאבל הזהב (רוסית: Золотой дубль) הוא סרט עלילתי באורך מלא, דרמת ספורט, שמהווה קופרודוקציה בין ארמניה לרוסיה המוקדשת לקבוצת אררט ולזכייתה ב-10 באוקטובר 1973 תחת ניקיטה סימוניאן באליפות ברית המועצות ובגביע ברית המועצות בכדורגל. בשנת 1973 - נבנות תחנות כוח גרעיניות בברית המועצות, המחשבים הראשונים נוצרים, המדינה חיה חיים סוערים ופעילים וכדורגל הוא פורקן לאנשים - מעובד פשוט ומהנדס ועד מנהיגי המפלגה. אליפות ברית המועצות בכדורגל מלאה בתשוקות על המגרש וביציעים, משחקים של מנהיגים ואפילו הגרלות מחתרת. בארמניה יש תנופת כדורגל אמיתית - קבוצת הכדורגל של ירוואן "אררט", בהדרכ ניקיטה סימוניאן, מכוונת לזכייה באליפות ובגביע ברית המועצות. אולם הדרך למטרה השאפתנית אינה קלה, מכיוון ש"אררט" מתעמת עם דינמו קייב האימתנית, שנתמכה באופן אישי על ידי ראש הוועד המרכזי של המפלגה הקומוניסטית באוקראינה. הסרט מתמקד במשחק הגמר של גביע ברית המועצות, שהתקיים ב-10 באוקטובר 1973 בלוז'ניקי וזכור בזכות הדרמה המדהימה שלו והפך לאחד הגמרים הדרמטיים בתולדות הכדורגל הסובייטי. הניצחון של אררט גרם לתהודה עצומה בזמנו והפך לפרק מסקרן בתולדות הספורט הסובייטי - לראשונה קבוצה ארמנית זכתה בתואר, לאחר שהצליחה להביס את הפייבוריטית הבלתי מעורערת של אותן שנים, דינמו קייב. הסרט, המבוסס על אירועים אמיתיים, טבול באווירה של שנות ה-70, עוקב אחר המאבק הבלתי מתפשר במגרשי הכדורגל, על הצד האפל של הספורט הסובייטי ומגולל כיצד דמות ספורטיבית אמיתית, מיומנות אמיתית ורוח צוות יכולים להביס מערכת מפלגתית-מנוהלת רבת עוצמה עם משאבים בלתי מוגבלים. "דאבל הזהב", במסד הנתונים הקולנועיים KinoPoisk (ברוסית) www.panarmenian.net. "Золотой дубль: В 2020 году начнутся съемки фильма о легендарном армянском ФК Арарат". www.panarmenian.net. נבדק ב-2019-12-14. radiovan.fm. "Наконец-то у нас будет кино о легендарной победе "Арарата" в финале кубка СССР!!!Наконец-то у нас будет кино о легендарной победе "Арарата" в финале кубка СССР!!!". radiovan.fm. נבדק ב-2019-12-11.
מחוז אל אורו

אל אורו (בספרדית: El Oro) הוא אחד ממחוזות אקוודור הממוקם בדרום מערב המדינה. בירת המחוז היא מצ'אלה. מחוז צ'ימבורסו מורכב מ-14 קנטונים בעלי אוטונומיה חלקית. כלכלת אל אורו מבוססת בעיקר על ייצוא של בננות (המחוז הוא אחד מן היצואנים הגדולים בעולם של בננות), שרימפס, קקאו וקפה. בעבר המחוז היה ידוע בשל ייצוא הזהב שבו. עד הגעת הספרדים בשנת 1549, אזור אל אורו היה מיושב בעיקר על ידי בני האינקה. במהלך המאה ה-16 וה-17 השלטונות הספרדיים כרו את הזהב ושלחו אותו לספרד. לאחר מרד מקומי ניתן גם לילידים ליהנות מן הזהב שבארצם. המחוז הוקם במתכונתו הנוכחית בשנת 1882. אזור אל אורו נכבש בחלקו על ידי פרו בזמן מלחמת פרו–אקוודור בשנת 1941. מדיה וקבצים בנושא מחוז אל אורו בוויקישיתוף אתר האינטרנט הרשמי של מחוז אל אורו (בספרדית) (בספרדית) ערך זה הוא קצרמר בנושא גאוגרפיה של אמריקה הדרומית. אתם מוזמנים לתרום לוויקיפדיה ולהרחיב אותו.
מחוז הדרום (בחריין)

מחוז הדרום (בערבית: المحافظة الجنوبية) הוא הגדול שבמחוזות בחריין הממוקם בדרום המדינה. למרות גודלו הרב של המחוז (כ־58% מהשטח המדינה), הוא בעל האוכלוסייה המעטה ביותר – כ־100,000 תושבים. שטח המחוז כולל גם את איי חוואר. מושל המחוז הוא ח'ליפה בן עלי אאל ח'ליפה, נכדו של ראש הממשלה הראשון של בחריין ח'ליפה בן סלמאן אאל ח'ליפה. מדיה וקבצים בנושא מחוז הדרום בוויקישיתוף אתר האינטרנט הרשמי של מחוז הדרום (בערבית) ערך זה הוא קצרמר בנושא בחריין ובנושא גאוגרפיה. אתם מוזמנים לתרום לוויקיפדיה ולהרחיב אותו.
מחוז הצפון (בחריין)

מחוז הצפון (בערבית: المحافظة الشمالية) הוא הצפוני שבמחוזות בחריין הכולל בתוכו את העיר חמד וכפרים נוספים. המחוז כולל את האי אום א-צבאן. קבוצת איים נוספת, איי ג'ידה, השייכת למחוז, נמצאת גם היא בבעלות פרטית, של פוליטיקאי בחרייני. המחוז כולל גם את איי נוראנה, איים מלאכותיים שנבנו בקרבת החוף ועליהם יוקמו בנייני מגורים. מדיה וקבצים בנושא מחוז הצפון בוויקישיתוף אתר האינטרנט הרשמי של מחוז הצפון (בערבית) ערך זה הוא קצרמר בנושא בחריין ובנושא גאוגרפיה. אתם מוזמנים לתרום לוויקיפדיה ולהרחיב אותו.